Eesti Põlevkivi nõukogu kinnitas 16. märtsil uue majandusaasta kasumi plaaniks 120 miljonit krooni ja kulueelarveks umbes 1,5 miljardit krooni, teatas Eesti Põlevkivi kommunikatsiooniosakond.
Aprillis algava majandusaastal planeeritakse investeeringuteks 290 miljonit krooni. Kuna Eesti Põlevkivi majandustegevus on praegu edukas, võimaldab see teha kõik investeeringud ettevõtte omavahendite arvel.
Käesoleva majandusaasta (mis lõppeb märtsis) esimese 9 kuu netokäive oli 1,087 miljardit ja kasum 115,4 miljonit krooni.